11/38. kötet Az Európai Unió Hivatalos Lapja 3 32001D0469 L 172/1 AZ EURÓPAI KÖZÖSSÉGEK HIVATALOS LAPJA 2001.6.26. A TANÁCS HATÁROZATA (2001. május 14.) az Amerikai Egyesült Államok kormánya és az Európai Közösség között az irodai berendezések energiahatékonyságára vonatkozó címkézési programok összehangolásáról szóló megállapodásnak az Európai Közösség nevében történő megkötéséről (2001/469/EK) AZ EURÓPAI UNIÓ TANÁCSA, tekintettel az Európai Közösséget létrehozó szerződésre és külö- nösen annak 175. cikke (1) bekezdésére, összefüggésben 300. cikke (2) bekezdése első albekezdésének első mondatával és (3) bekezdésének első albekezdésével, valamint 300. cikke (4) bekezdésével, tekintettel a Bizottság javaslatára, tekintettel az Európai Parlament véleményére, mivel: (1) — Az Amerikai Egyesült Államok kormánya és az Európai Közösség között 2000. december 19-én Washingtonban aláírt, az irodai berendezések energiahatékonyságára vonatkozó címkézési programok koordinálásáról szóló megállapodást jóvá kell hagyni. (2) — A végrehajtás felülvizsgálatát a megállapodással létrehozott szakmai bizottságra bízták. (3) — Mindkét fél kijelölt egy irányítási testületet. A Közösség irá- nyítási testületként az Európai Bizottságot jelölte ki. A szer- ződő felek kölcsönös egyetértésben módosíthatják a szer- ződést és a mellékleteket, illetve azt új mellékletekkel egészíthetik ki. (4) —A szerződés megfelelő működésének biztosításához meg- felelő, közösségi belső eljárásokat kell megállapítani. Szük- séges felhatalmazni az Európai Bizottságot, amelyet a Tanács által kijelölt, külön bizottság segít, hogy a megálla- podáson bizonyos technikai módosításokat lehessen vég- rehajtani, és hogy azok végrehajtása érdekében bizonyos határozatokat lehessen hozni. A határozatot minden más esetben a rendes eljárásokkal összhangban kell meghozni, A KÖVETKEZŐKÉPPEN HATÁROZOTT: 1. cikk Az Amerikai Egyesült Államok kormánya és az Európai Közösség között az irodai berendezések energiahatékonyságára vonatkozó címkézési programok koordinálásáról létrejött megállapodást mellékleteivel együtt a Közösség részéről a Tanács jóváhagyja. A megállapodásnak és mellékleteinek szövegét csatolták e határozathoz. 2. cikk A megállapodás XII. cikke (1) bekezdésében előírt írásos értesítést a Közösség nevében a Tanács elnöke küldi meg. (!) 3. cikk (1) A Közösséget a Bizottság képviseli a megállapodás VI. cikké- ben meghatározott szakmai bizottságban, a Tanács által kijelölt külön bizottság segítségével. A Bizottság ezzel a különleges bizott- sággal folytatott konzultációt követően törekszik a tájékoztatásra, együttműködésre, a végrehajtás felülvizsgálatára és az értesítések kiküldésére a megállapodás V. cikke (5) bekezdésében, VI. cikke (1) és (2) bekezdésében, valamint VIII. cikke (4) bekezdésében említett módon. (2) A műszaki előírások, valamint a megállapodás C. mellékleté- ben szereplő előírások és irodai berendezések jegyzéke módosí- tásával kapcsolatos közösségi álláspont előkészítése érdekében a Bizottság figyelembe veszi az Európai Parlament és a Tanács által javasolt rendelet 8. és 11. cikkében említett Európai Közösségi , Energy Star" Hivatal (ECESB) bármilyen véleményét. (4) — A megállapodás hatálybalépésének napját az Európai Közösségek Hiva- talos Lapjában hirdetik ki.